જંગી જુમલાને પહોંચી વળવા જવાબી બૅટિંગમાં ઊતરેલી નાથળિયા ઉનેવાળ બ્રાહ્મણની પ્રથમ ઓવરમાં ધીમી શરૂઆત રહી હતી. એવામાં મેઘવાળ ટીમ માટે બૅટિંગમાં કમાલ કરનારો યોગેશ પડાયા હવે બોલિંગમાં પણ કમાલ દેખાડવા ત્રીજી ઓવર લઈને આવ્યો હતો ત્યારે એ જ ઓવરમાં બે વિકેટો ખખડાવીને નાથળિયા ઉનેવાળ બ્રાહ્મણની ઓપનિંગ જોડીને સસ્તામાં પૅવિલિયનભેગી કરી દીધી હતી. ચોથી ઓવર સુધી હજી સ્કોર માંડ વધ્યો હતો ત્યારે ૨૧ રનના સ્કોર પર ત્રીજી વિકેટ પડતાં નાથળિયા ઉનેવાળ બ્રાહ્મણ માટે જીત ધૂંધળી દેખાતી હતી. ચોથા અને પાંચમા ક્રમે આવેલા અનુક્રમે વિવેક જોશી (૨૪) અને અંકિત પાઠકે (૧૯) મેઘવાળની બોલિંગ સામે લાંબો સમય પિચ પર ટકવાનું સાહસ દેખાડતાં ૪૩ રનની પાર્ટરનશિપ નોંધાવીને ટીમને શરમજનક સ્કોરથી બચાવી લીધી હતી. જોકે એમ છતાં નાથળિયા ઉનેવાળ ૧૦ ઓવરના અંતે પાંચ વિકેટે ટાર્ગેટના અડધા કહી શકાય એટલા (૮૩ રન) જ રન કરી શકતાં મેઘવાળનો ૭૬ રનથી વિજય થયો હતો.